钦定古今图书集成/理学汇编/学行典/第198卷 > 陈士伟
## 钦定古今图书集成/理学汇编/学行典/第198卷 > 陈士伟

按《辰州府志》：“陈士伟，沅陵人。天性孝友。父銮，令资县，
宦回为暴客侵劫殆尽，朝夕之需无所出。伟为銮次
子，独倾妻奁资，供办极丰美，得父懽心，历二十年不
易，至自奉则蔬粝而已。年逾八十，郡大夫延之宾席，
大书‘敦孝二字匾其闾。后子然以嘉靖戊午领乡荐，
拜宁海令，念伟春秋高，解绶归养，不复起，人称世德’。”